



REPUBLIKA HRVATSKA

MEĐIMURSKA ŽUPANIJA

OPĆINA ŠTRIGOVA

KLASA: 402-01/23-01/1

URBROJ: 2109-18-01-23/1

Štrigova, 01. prosinca 2023.

Na temelju članka 20. Odluke o Mjerama za ostanak mladih u Općini Štrigova („Službeni glasnik Međimurske županije” 22/23)općinski načelnik Općine Štrigova raspisuje,

**JAVNI POZIV**

**za dodjelu poticaja za uređenje nekretnina na području Općine Štrigova za 2023. godinu**

**1. Opći uvjeti i kriteriji za dodjelu poticaja te visina poticaja:**

1.1. Općina Štrigova (u daljnjem tekstu: Općina) će osobama ili obiteljima (u daljnjem tekstu: korisnici poticaja) koji su tijekom tekuće kalendarske godine kupili, naslijedili, stekli darovanjem ili po ugovoru o dosmrtnom uzdržavanju nekretninu na području Općine u 1/1 vlasničkom udjelu, odnosno 1/2 za slučaj bračne i izvanbračne zajednice te životnog partnerstva, na kojoj je **izgrađen stambeni** **objekt** kojeg namjeravaju urediti za stanovanje ili se nalazi stambeni objekt u ruševnom stanju kojeg namjeravaju ukloniti ili je isti uklonjen, a na istoj parceli namjeravaju izgraditi novi stambeni objekt, dodijeliti poticaj u iznosu od **4.400,00 EUR**.

1.2. Općina će korisnicima poticaja koji su tijekom tekuće kalendarske godine kupili, naslijedili, stekli darovanjem ili po ugovoru o dosmrtnom uzdržavanju nekretninu na području Općine u 1/1 vlasničkom udjelu, odnosno 1/2 za slučaj bračne i izvanbračne zajednice te životnog partnerstva, na kojoj **nikad nije bio stambeni objekt**, a na istoj nekretnini odnosno parceli namjeravaju izgraditi novi stambeni objekt, dodijeliti poticaj u iznosu od **3.000,00 EUR**.

1.3. Općina će korisnicima poticaja koji su tijekom tekuće kalendarske godine kupili **stan**, stekli darovanjem ili po ugovoru o dosmrtnom uzdržavanju na području Općine u 1/1 vlasničkom udjelu, odnosno 1/2 za slučaj bračne i izvanbračne zajednice te životnog partnerstva, dodijeliti poticaj u iznosu od **2.200,00 EUR**.

1.4. Općina će korisnicima poticaja koji su tijekom tekuće kalendarske godine darovanjem, ugovorom o dosmrtnom uzdržavanju ili nasljedstvom stekli **stambeni objekt na istoj adresi na kojoj imaju prebivalište** na području Općine u 1/1 vlasničkom udjelu, odnosno 1/2 za slučaj bračne i izvanbračne zajednice te životnog partnerstva, dodijeliti poticaj u iznosu od **2.200,00 EUR**.

1.5. Pravo na ostvarivanje poticaja imaju korisnici poticaja uz uvjet:

* da korisnici poticaja nemaju niti su imali ikad u vlasništvu stan, kuću, kuću za odmor ili sličan objekt pogodan za stanovanje na području Općine Štrigove u 1/1 vlasničkom udjelu, odnosno 1/2 za slučaj bračne i izvanbračne zajednice te životnog partnerstva, osim korisnika poticaja iz točke 1.4. koji dokazuju da uz nekretninu na kojoj imaju prebivalište i vlasništvo, nemaju niti su ikad imali u vlasništvu stan, kuću, kuću za odmor ili sličan objekt pogodan za stanovanje na području Općine Štrigove.

1.6. Pravo na ostvarivanje poticaja imaju svi korisnici do navršenih 45 godina, uključujući i sve one koji su navršili 45 godina života tijekom tekuće godine.

1.7. Nakon dodjele poticaja, korisnici poticaja imaju sljedeće obveze:

- ako se radi o **rekonstrukciji** postojećeg objekta, korisnik poticaja mora u **roku od 4 godine** nakon potpisivanja ugovora o poticaju **izvršiti radove** na rekonstrukciji odnosno adaptaciji postojećeg objekta a svi članovi uže obitelji korisnika poticaja (supružnik /ca i djeca) moraju **prijaviti prebivalište** na adresi nekretnine za koju je odobren poticaj i to u roku od 4 godine od potpisivanja ugovora o dodjeli sredstava, te moraju zadržati prebivalište neprekinuto sljedećih 10 godina bez promjene,

 - ako se radi o **novogradnji**, korisnik poticaja mora **u roku od najviše 2 godine** nakon potpisivanja ugovora **započeti građenje**, a najviše **6 godina** nakon potpisivanja ugovora o poticaju **završiti građevinu** a svi članovi uže obitelji korisnika poticaja (supružnik/ca i djeca) moraju **prijaviti prebivalište** na adresi nekretnine za koju je odobren poticaj i to u roku od 6 godine od potpisivanja ugovora o dodjeli sredstava, te moraju zadržati prebivalište neprekinuto sljedećih 10 godina bez promjene.

- ako se radi o **kupnji stana** ili su ga stekli darovanjem odnosno po ugovoru o dosmrtnom uzdržavanju, svi članovi uže obitelji korisnika poticaja (supružnik/ca i djeca) moraju **prijaviti prebivalište** na adresi stana za koju je odobren poticaj i to **u roku od 1 godine** od potpisivanja ugovora o dodjeli sredstava, te moraju zadržati prebivalište neprekinuto sljedećih 10 godina bez promjene.

1.8. Kao garanciju za ispunjenje uvjeta iz natječaja, korisnik poticaja prije zaključenja ugovora o dodjeli poticaja, mora dostaviti Općini **bjanko zadužnicu** najmanje u vrijednosti dodijeljenog poticaja ovjerenu kod javnog bilježnika.

1.9. U slučaju da korisnik poticaja ne ispuni neki uvjet iz natječaja do određenog roka, dužan je Općini vratiti dobivena sredstva uvećano za zatezne kamate najkasnije 60 dana nakon što nastane neispunjenje nekog od uvjeta.

**2. Dokumentacija koju je potrebno dostaviti:**

2.1. popunjenu prijavu na natječaj za dodjelu poticaja (obrazac prijave objavljen je na službenim stranicama Općine Štrigova [www.opcinastrigova.hr](http://www.kotoriba.hr) ili se može podići u JUO Općine Štrigova, OBRAZAC 1),

2.2. presliku kupoprodajnog, darovnog ili ugovoru o dosmrtnom uzdržavanju ugovora koji je ovjeren kod javnog bilježnika ili presliku pravomoćnog rješenja o nasljeđivanju,

2.3. zemljišno-knjižni izvadak za nekretninu (može i e-izvadak); korisnici poticaja iz točke 1.4. moraju imati upisano vlasništvo,

2.4. kopija katastarskog plana kojom se dokazuje (ne)postojanje objekta; navedeno se ne odnosi na korisnike poticaja iz točke 1.3. i 1.4.,

2.5. izjavu da nemaju niti su ikad imali u vlasništvu stan, kuću ili kuću za odmor ili sličan objekt za stanovanje na području Općine Štrigova (obrazac izjave objavljen je na službenim stranicama Općine Štrigova [www.opcinastrigova.hr](http://www.kotoriba.hr) ili se može podići u JUO Općine Štrigova, OBRAZAC 2),

2.7. preslika osobne iskaznice korisnika poticaja,

2.8. izjava o davanju suglasnosti za obradu osobnih podataka (obrazac izjave objavljen je na službenim stranicama Općine Štrigova [www.opcinastrigova.hr](http://www.kotoriba.hr) ili se može podići u JUO Općine Štrigova, OBRAZAC 3).

**3. Naziv tijela kome se molbe podnose i rok za dostavu molbi:**

- prijave za dodjelu poticaja s traženom dokumentacijom, dostavljaju se **najkasnije do 31.12.2023.** godine na adresu: Općina Štrigova, Štrigova 87, s naznakom „Natječaj za poticaj za uređenje nekretnina 2023“.

**4. Rok u kojem će biti objavljeni rezultati natječaja:**

- o rezultatima natječaja podnositelji prijava bit će obaviješteni najkasnije u roku **30 dana od dana donošenja odluke** o dodijeli poticaja.

**NAPOMENA:** Nepotpune i nepravodobno podnesene prijave neće se razmatrati.

**Sve dodatne informacije mogu se dobiti u Općini Štrigova, Štrigova 87 ili na telefon 040 /851 039** i **040/851 134.**

OPĆINSKI NAČELNIK

 Stanislav Rebernik